Forskellige grøntsager er gode som tilbehør, og det kan være broccoli, bimi, dampede gulerødder eller kogte ærter.
▢ 1 svinemørbrad afpudset, skæres i skiver
▢ 250 gram champignon evt. brune markchampignon, i skiver
▢ 1 stort løg halveret og i skiver
▢ 2-3 spiseskefulde rosmarin hakket
Start med at afpudse svinemørbraden. Skær fedt, urenheder og sølvsene af. Skær så mørbraden i skiver - hver skive skal være cirka halvanden centimeter tyk. Se eventuelt mere i videoen.
Skær løg i tynde skiver, og rens champignon, som du derefter skærer i skiver.
Find en stor stegepande frem, og kom en god klat smør på. Når smørret er brunet af (det skal være nøddebrunt, så du får den rigtige stegesmag til kødet), bruner du hurtigt mørbrad-stykkerne et minuts tid på hver side. Det skal ske ved HØJ varme. Krydr med salt og friskkværnet peber under stegningen, og læg kødet til side på en tallerken.
Svits så løg og champignon på panden. Lad det sautere lidt af og kom så rosmarin ved.
Tilsæt soja og balsamico sammen med lidt sukker. Rør rundt.
Derefter kommes fløde ved sammen med bouillon. Lad det koge op, og nu steges videre indtil flødesovsen har den rette og cremede konsistens.
Læg forsigtigt mørbradstykkerne tilbage i panden, og nu varmes din mørbrad med champignon a la creme hurtigt igennem.